Publication: Magyar Közlöny
Issue: MK-1998-26 (Year: 1998, Number: 26)
Era: 1990-2004
Section: az 50/1998. (III. 27.) Korm. rendelethez
Paragraph Index: 417

12. Veszélyhelyzetben vagy a minősített időszak más fokozataiban a hálózaton esetleg bekövetkező tömeges üzemkiesés, rombolás következményeinek elhárítása érdekében szükséges technikai eszközök biztosítása, a távközlő hálózatok, szervezetek felkészítése érdekében: — a helyreállítás sorrendjét, valamint a tervezés alapjául szolgáló védelmi követelményeket a honvédelmi miniszter, a belügyminiszter és a polgári nemzetbiztonsági szolgálatokat irányító tárca nélküli miniszter együttesen határozza meg; — a helyreállítási elvi terv kidolgozásáról és időszakonkénti korszerűsítéséről a változó követelményeknek, hálózati struktúrának, a rendelkezésre álló eszközöknek megfelelően a közlekedési, hírközlési és vízügyi miniszter gondoskodik; — a távközlési szolgáltatók vállalati tartalékait kiegészítő, meghatározott összetételű anyagi eszközök központi készletezése a közlekedési, hírközlési és vízügyi miniszter felügyelete alatt, az állami tartalékképzés keretében történik; — a helyreállító szervezetek kijelöléséről és velük a szerződés megkötéséről, a távközlési szolgáltatók feladatainak meghatározásáról a közlekedési, hírközlési és vízügyi miniszter gondoskodik, a költségeiket a felkészítés összesített szükséglete keretében kell biztosítani; — a Hvt. 13. §-a, illetve a Vhr. 5. §-ának (2) bekezdése alapján a miniszter előírhatja a szükséges helyreállítási tervek elkészítését. A távközlés átállítása a minősített időszaki feladatokra

Source: https://magyarkozlony.hu/hivatalos-lapok/be993000aa429985bc0634c77f5df345506bec3f/dokumentumok/8ce26d886e0c8a3c24fa9d4f795786119d3007a6/letoltes